
Text rozhodnutia
Súd: Krajský súd Banská Bystrica Spisová značka: 26Sd/378/2015 Identifikačné číslo súdneho spisu: 6015201532 Dátum vydania rozhodnutia: 25. 10. 2017 Meno a priezvisko sudcu, VSÚ: Mgr. Ivana Datlová ECLI: ECLI:SK:KSBB:2017:6015201532.3 Uznesenie Krajský súd v Banskej Bystrici v právnej veci navrhovateľa R. L., nar. X. F. XXXX, bytom K. B. č. XXX, proti odporkyni Sociálnej poisťovni - ústrediu so sídlom v Bratislave, ul. 29. augusta č. 8, o preskúmanie zákonnosti postupu a rozhodnutia odporkyne č. XXX XXX XXXX X z 22. septembra 2015 v spojení s rozhodnutím odporkyne totožného čísla z 28. decembra 2015 a rozhodnutia odporkyne č. XXX XXX XXXX X z 23. decembra 2015 o invalidnom dôchodku takto r o z h o d o l : Konanie z a s t a v u j e. Navrhovateľovi náhradu trov konania nepriznáva o d ô v o d n e n i e : Rozhodnutím z 22. septembra 2015 odporkyňa zamietla žiadosť navrhovateľa o priznanie invalidného dôchodku z 18. augusta 2015, pretože posudkovým lekárom sociálneho poistenia nebol pri konštatovanej 30 % miere jeho zníženej pracovnej schopnosti v porovnaní so zdravou fyzickou osobou uznaný za invalidného, v dôsledku čoho mu nárok na invalidný dôchodok nevznikol. Po podaní odvolania navrhovateľom, v ktorom namietal posúdenie svojho zdravotného stavu posudkový lekár ústredia Sociálnej poisťovne konštatoval vznik invalidity navrhovateľa dňom 2. augusta 2015 s 50 % poklesom jeho pracovnej schopnosti. Na základe uvedeného odporkyňa rozhodnutím z 28. decembra 2015 v rámci autoremedúry zrušila svoje rozhodnutie z 22. septembra 2015, ktorým bola žiadosť navrhovateľa o priznanie invalidného dôchodku zamietnutá a rozhodnutím z 23. decembra 2015 mu od 2. augusta 2015 priznala invalidný dôchodok vo výške 183,10 EUR mesačne, zvýšený od 1. januára 2016 na 184,10 EUR mesačne v súvislosti so vznikom jeho invalidity s 50 % poklesom jeho pracovnej schopnosti. Navrhovateľ sa odvolal aj voči tomuto rozhodnutiu a namietal priznaný percentuálny pokles jeho zníženej pracovnej schopnosti. 26Sd/378/2015 - 2 - V rámci preskúmavacieho konania krajského súdu po predložení ďalších odborných lekárskych nálezov požiadal súd posudkového lekára o ich dodatočné posudkové zhodnotenie, ktoré posudkový lekár realizoval v posudku zo 14. septembra 2017. V ňom konštatoval zmenu miery poklesu pracovnej schopnosti navrhovateľa pri trvajúcej invalidite dňom 3. marca 2016 na 75 % v porovnaní so zdravou fyzickou osobou. V dôsledku uvedeného odporkyňa rozhodnutím z 25. septembra 2017 zvýšila sumu invalidného dôchodku navrhovateľa od 3. marca 2016 na 372,80 EUR mesačne a od 1. januára 2017 na 379,90 EUR mesačne. S posledne cit. rozhodnutím sa navrhovateľ stotožnil. Pretože novým rozhodnutím odporkyne bolo navrhovateľovi v celosti vyhovené a bol uznaný za invalidného s viac ako 70 % poklesom jeho pracovnej schopnosti, so zvýšením sumy jeho invalidného dôchodku, postupoval krajský súd podľa § 250o O.s.p. v súlade s ust. § 492 ods. 1 zákona č. 162/2015 Z.z. - Správny súdny poriadok a konanie vo veci zastavil, pretože novým rozhodnutím odporkyne bolo navrhovateľovi v celosti vyhovené. O náhrade trov konania rozhodol primerane podľa § 250k ods.1 O.s.p. v spojení s ust. § 250l ods. 2 O.s.p. a navrhovateľovi náhradu trov konania nepriznal, pretože si žiadne trovy neuplatnil. Poučenie: Proti tomuto rozhodnutiu v jeho zastavujúcej časti odvolanie nie je prípustné. Odvolanie možno podať voči výroku o náhrade trov konania v lehote 15 dní od jeho doručenia. Odvolanie sa podáva písomne, v dvoch vyhotoveniach prostredníctvom krajského súdu na Najvyšší súd SR. V odvolaní je potrebné popri všeobecných náležitostiach / § 42 ods. 3 O. s. p. / uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha

